ઉપરાંત પોલીસ કન્ટ્રોલને જે મોબાઇલ નંબર લખાયો હોય, જે સરનામું લખાવાયું હોય તેની ગોપનીયતાનું શું? શું પોલીસ દ્વારા જ મારો મોબાઇલ નંબર ફેક ફોન કરનાર કહેવાતા પોલીસને અપાયો હશે? મુશ્કેલીમાં પોલીસ કન્ટ્રોલ રૂમને મદદ માટે ફોન કરનારા નાગરિકોની સલામતિ શું? દવેએ કહ્યું કે તેઓ આવા ફોનથી ડર્યા નહીં અને સામેથી કહ્યું કે તમારૂ સરનામું આપો, હું જ ત્યાં આવું છું અને મારૂ એન્કાઉન્ટર કરી નાંખજો, એમ કહ્યું પરંતુ બીજા કોઇ કાચા-પોચા હોય તો તેમની પાસેથી આવા ફોન કરીને રૂપિયા ખંખેરવામાં નહીં આવતા હોય તેની શું ખાતરી? વાત માત્ર હાર્દિક પટેલને મળવાની નથી. કાલે કોઇ અન્ય આગેવાન આંદોલન કરશે અને તેને મળવા જવાનું હોય તો શું તે વખતે પણ પોલીસ સરકારના ઇશારે આવા ધંધા કરશે? શું આપણે ખરેખર લોકશાહીમાં અને તે પણ ગુજરાતમાં જીવી રહ્યાં છીએ..?